Document ID: 32012D0136
Publication Date: 2012-02-29

Title and Content:
KOMISIJAS LĒMUMS
(2012. gada 29. februāris),
ar ko izveido vienotu valodas resursu un tehnoloģiju infrastruktūru kā Eiropas pētniecības infrastruktūras konsorciju (CLARIN ERIC)
(izziņots ar dokumenta numuru C(2012) 1018)
(2012/136/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 25. jūnija Regulu (EK) Nr. 723/2009 par Kopienas tiesisko regulējumu, ko piemēro Eiropas pētniecības infrastruktūras konsorcijam (ERIC) (1), un jo īpaši tās 6. panta 1. punkta a) apakšpunktu,
tā kā:
(1)
Čehija, Dānija, Vācija, Igaunija, Holandiešu valodas savienība, Austrija un Nīderlande 2011. gada 23. septembrī lūdza Komisiju izveidot vienotu valodas resursu un tehnoloģiju infrastruktūru kā Eiropas pētniecības infrastruktūras konsorciju (turpmāk - CLARIN ERIC).
(2)
Nīderlande ir sniegusi deklarāciju, atzīstot CLARIN ERIC kopš tā izveides par starptautisku struktūru tādā nozīmē, kādā tā minēta 143. panta 1. punkta g) apakšpunktā un 151. panta 1. punkta b) apakšpunktā Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2), un par starptautisku organizāciju tādā nozīmē, kādā tā minēta 23. panta 1. punkta otrajā ievilkumā Padomes 1992. gada 25. februāra Direktīvā 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību (3).
(3)
Komisija pieteikumu ir izvērtējusi saskaņā ar Regulas (EK) Nr. 723/2009 5. panta 2. punktu un secinājusi, ka tas atbilst minētajā regulā noteiktajām prasībām.
(4)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota atbilstoši Regulas (EK) Nr. 723/2009 20. pantam,
IR PIEŅĒMUSI ŠO LĒMUMU.
1. pants
1. Ar šo tiek izveidots Eiropas pētniecības infrastruktūras konsorcijs vienotai valodas resursu un tehnoloģiju infrastruktūrai, kura nosaukums ir CLARIN ERIC.
2. CLARIN ERIC statūti, par ko vienojušies tā locekļi, ir šā lēmuma pielikumā.
2. pants
Šis lēmums ir adresēts dalībvalstīm.
Briselē, 2012. gada 29. februārī

Classification:
Level 1 Categories: 100151
100143
100158
100150
100161
Level 2 Categories: 100225
100222
100170
100282
100262
Level 3 Categories: 3956
5283
2914
2189
1422
2478
All Categories: 2189
2924
3660
3956
4359
5283